pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-อว. ลุยพลิกโฉมมหาวิทยาลัยตามความเชี่ยวชาญ หลัง “จุฬาฯ -มหิดล -ขอนแก่น - เชียงใหม่ - สงขลา” ติดอันดับดับโลกจากสาขาที่มีความเชี่ยวชาญ
วันพฤหัสบดีที่ 7 ตุลาคม 2564
อว. ลุยพลิกโฉมมหาวิทยาลัยตามความเชี่ยวชาญ หลัง “จุฬาฯ -มหิดล -ขอนแก่น - เชียงใหม่ - สงขลา” ติดอันดับดับโลกจากสาขาที่มีความเชี่ยวชาญ
อว. ลุยพลิกโฉมมหาวิทยาลัยตามความเชี่ยวชาญ หลัง “จุฬาฯ -มหิดล -ขอนแก่น - เชียงใหม่ - สงขลา” ติดอันดับดับโลกจากสาขาที่มีความเชี่ยวชาญ
เมื่อวันที่ 7 ตุลาคม 2564ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม เปิดเผยว่าผลของการจัดอันดับมหาวิทยาลัยระดับโลกใน THE (Times Higher Education) Impact Rankings 2021 ที่ใช้วัดความสําเร็จของมหาวิทยาลัยทั่วโลกในการดําเนินการเพื่อบรรลุเป้าหมายการพัฒนาที่ยั่งยืน หรือ Sustainable Development Goals (SDGs) ของสหประชาชาติ (UN) ที่ปรากฎว่ามหาวิทยาลัยไทยหลายแห่งได้รับการจัดอันดับอยู่ในระดับโลกและถือเป็นดัชนีชี้วัดประเทศที่ช่วยให้เกิดการตัดสินใจลงทุนจากต่างประเทศนั้น อว. ได้เตรียมยุทธศาสตร์ในการพลิกโฉมหรือยกระดับมหาวิทยาลัยตามความเชี่ยวชาญ โดยมีการแบ่งกลุ่มตามความถนัดและศักยภาพ เพื่อพัฒนามหาวิทยาลัยอย่างก้าวกระโดดและตอบโจทย์ประเทศ ไม่ว่าจะเป็นเรื่องเศรษฐกิจ BCG และกลุ่มอุตสาหกรรมใหม่ เช่น ระบบโลจิสติกส์ ระบบราง ยานยนต์ไฟฟ้า หรือ เทคโนโลยีในอนาคต เช่น เทคโนโลยีการคํานวณเชิงควอนตัม หรือเทคโนโลยีอวกาศ เป็นต้น
รมว.อว. กล่าวต่อว่าการพลิกโฉมหรือยกระดับมหาวิทยาลัย เนื่องจากมหาวิทยาลัยของไทยจํานวนหนึ่งมีพื้นฐานที่ดีในการทํางานที่ตอบโจทย์ของประเทศรวมทั้งความยั่งยืนที่กําหนดโดยสหประชาชาติ ดังที่เห็นได้จากมีหลายมหาวิทยาลัยติดลําดับต้น ๆ ของโลกในหลายเป้าหมายจาก THE Impact Rankings อย่างไรก็ตามในด้านความเป็นเลิศ มหาวิทยาลัยไทยจําเป็นที่จะต้องทําการบ้านเพื่อยกระดับคุณภาพให้สูงขึ้นอีก มหาวิทยาลัยไทยหลาย ๆ แห่งมีศักยภาพพื้นฐานในหลายสาขาวิชาซึ่งมีความแตกต่างกันตามมหาวิทยาลัย ยกตัวอย่างเช่น จุฬาลงกรณ์มหาวิทยาลัยมีความเชี่ยวชาญในสาขาวิศวกรรมศาสตร์ซึ่งติดอันดับโลกในหลายสาขา เช่น วิศวกรรมปิโตรเลี่ยมติดอันดับที่ 51-100 รวมถึงการแพทย์ หรือรัฐศาสตร์ เป็นต้น ม.มหิดลมีความเชี่ยวชาญโดยเฉพาะในสาขาทางด้านการแพทย์ติดอันดับที่ 116 ของโลก และวิทยาศาสตร์สุขภาพ เช่น เภสัชศาสตร์และเภสัชวิทยา กายวิภาคศาสตร์และสรีรวิทยา เป็นต้น ม.เกษตรศาสตร์ มีจุดเน้นทางด้านเกษตรและอาหาร ปัจจุบันอยู่ในอันดับที่ 63 ของโลกทางด้านเกษตรและป่าไม้และมีเป้าหมายที่จะไปสู่อันดับที่ต่ํากว่า 40 ของโลกในอนาคต ม.เชียงใหม่ มีความเชี่ยวชาญทางด้านเกษตรและป่าไม้ เภสัชศาสตร์และเภสัชวิทยา และวัสดุศาสตร์ ม.ขอนแก่น มีความเชี่ยวชาญทางด้านเกษตรและป่าไม้ เภสัชศาสตร์และเภสัชวิทยาเช่นเดียวกัน ส่วนม.สงขลานครินทร์ มีความถนัดทางด้านเกษตรและป่าไม้ และการแพทย์ เป็นต้น และมหาวิทยาลัยหรือสถาบันเทคโนโลยีพระจอมเกล้าทั้ง 3 แห่งที่มีจุดเด่นในด้านวิศวกรรมศาสตร์หลายสาขา
ดร.เอนก กล่าวอีกว่านอกจากนี้ยังมีอีกหลายมหาวิทยาลัยที่มีสาขาวิชาที่มีจุดเด่น แต่อย่างไรก็ตามยังมีความจําเป็นที่จะต้องยกระดับมหาวิทยาลัยเหล่านี้ให้มีคุณภาพสูงขึ้น ซึ่งเป็นเป้าหมายที่สําคัญของ อว. ในการพลิกโฉมมหาวิทยาลัย การพัฒนามหาวิทยาลัยเป็นกระบวนการที่ไม่หยุดนิ่งและต้องทําแบบก้าวกระโดด เพราะหากช้าก็จะกลายเป็นถอยหลัง เนื่องจากมหาวิทยาลัยอื่น ๆ ทั่วโลกมีพัฒนาการที่รวดเร็ว
รัฐบาลไทย-ข่าวทำเนียบรัฐบาล-นายกฯ ห่วงใยประชาชน กำชับหน่วยงานที่เกี่ยวข้องคุมเข้มมาตรการควบคุมฝุ่นละออง PM2.5 โดยเฉพาะในส่วนของรถส่วนบุคคล และรถโดยสารสาธารณะ
วันเสาร์ที่ 25 ธันวาคม 2564
นายกฯ ห่วงใยประชาชน กําชับหน่วยงานที่เกี่ยวข้องคุมเข้มมาตรการควบคุมฝุ่นละออง PM2.5 โดยเฉพาะในส่วนของรถส่วนบุคคล และรถโดยสารสาธารณะ
​โฆษกรัฐบาลเผย นายกฯ ห่วงใยประชาชน กําชับหน่วยงานที่เกี่ยวข้องคุมเข้มมาตรการควบคุมฝุ่นละออง PM2.5 โดยเฉพาะในส่วนของรถส่วนบุคคล และรถโดยสารสาธารณะ
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กําชับให้หน่วยงานที่เกี่ยวข้อง ดําเนินมาตรการควบคุมปริมาณของฝุ่นละออง PM2.5 สืบเนื่องจากสถานการณ์ฝุ่นละออง PM 2.5 ที่อยู่ในระดับเกินค่ามาตรฐาน และเริ่มมีผลกระทบต่อสุขภาพของประชาชน ในหลายพื้นที่ของประเทศ โดยเฉพาะกรุงเทพฯ ปริมณฑล และเมืองหลัก ในช่วงเปลี่ยนผ่านจากฤดูหนาวไปเป็นฤดูร้อน(ตุลาคม - มีนาคม ของทุกปี) ทําให้มีสภาวะอากาศนิ่ง ส่งผลกระทบต่อการสะสมของฝุ่นละอองในอากาศ
โดยนายกฯ วางแนวนโยบายและสั่งการให้หน่วยงานที่เกี่ยวข้อง ให้ความสําคัญกับการดําเนินตามนโยบาย “ตรวจจับ ปรับจริง–ห้ามใช้รถควันดํา” ทั้งในส่วนกลางและส่วนภูมิภาค ทั้งการเพิ่มจุดตรวจวัดควันดําขาเข้า-ขาออก ตามถนนสายหลักต่าง ๆ การขยายจุดตรวจให้ทั่วทุกจังหวัด เพิ่มความเข้มข้นในการตรวจสอบ และระงับการใช้รถที่มีควันดําจนกว่าจะมีการนํารถไปปรับปรุงแก้ไข รวมถึง ในส่วนของรถโดยสารสาธารณะ โดยเฉพาะรถโดยสารสาธารณะที่ใช้เครื่องยนต์ดีเซล ขอให้มีการตรวจวัดค่าไอเสียของรถ ก่อนนําออกมาวิ่งให้บริการประชาชน ปรับปรุงเครื่องยนต์ของรถให้มีประสิทธิภาพ ให้มีค่าไอเสียที่อยู่ในเกณฑ์มาตรฐาน ตลอดจน การเพิ่มมาตรการอื่น ๆ ให้เข้มข้นเป็นพิเศษในช่วงที่คาดการณ์ว่า ฝุ่นละออง PM2.5 จะสูงเกินมาตรฐาน อาทิ การเปลี่ยนถ่ายน้ํามันเครื่อง กรองน้ํามัน และกรองอากาศ ให้มีรอบที่น้อยลง เช่น จากปกติกําหนดที่ 12,000 กิโลเมตร เหลือ 6,000 กิโลเมตร และการกําหนดอัตราค่าไอเสียให้เข้มข้นกว่ามาตรฐานที่กรมควบคุมมลพิษกําหนด เช่น จากปกติที่กรมควบคุมมลพิษกําหนดอัตราค่าไอเสียอยู่ที่ไม่เกินร้อยละ 45 ให้กําหนดให้เข้มข้นเป็น ไม่เกินร้อยละ 30 ทุกคัน
นายธนกร ฯ กล่าวว่า มาตรการนี้เป็นมาตรการเบื้องต้นเพื่อลดการสะสมของค่าฝุ่นละออง PM2.5 ทั้งนี้ นายกรัฐมนตรีได้กําชับหน่วยงานที่เกี่ยวข้องให้วางนโยบายระยะยาวอย่างยั่งยืน เพื่อป้องกันแก้ไขปัญหาฝุ่นละออง PM2.5 ต่อไป นายกรัฐมนตรีห่วงใยสุขภาพของพี่น้องประชาชน เร่งให้หน่วยงานที่เกี่ยวข้องแก้ไขปัญหาฝุ่นละออง PM 2.5 พร้อมฝากถึงประชาชนในช่วงนี้ ให้หลีกเลี่ยงกิจกรรมในที่แจ้ง และใช้อุปกรณ์ป้องกันตนเองหากมีความจําเป็น
รัฐบาลไทย-ข่าวทำเนียบรัฐบาล-รัฐมนตรีเกษตรฯ ติดตามสถานการณ์และสภาพปัญหายางพาราในพื้นที่จังหวัดพังงา
วันจันทร์ที่ 15 พฤศจิกายน 2564
รัฐมนตรีเกษตรฯ ติดตามสถานการณ์และสภาพปัญหายางพาราในพื้นที่จังหวัดพังงา
รัฐมนตรีเกษตรฯ ติดตามสถานการณ์และสภาพปัญหายางพาราในพื้นที่จังหวัดพังงา เตรียมเดินหน้าเสนอโครงการประกันรายได้ ระยะที่ 3 เข้า ครม. เพื่อเป็นหลักประกันให้กับพี่น้องผู้ปลูกยางพารา
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ติดตามสถานการณ์และสภาพปัญหายางพาราในพื้นที่จังหวัดพังงา ณ ที่ทําการกลุ่มเกษตรกรทําสวนโคกกลอย ต.โคกกลอย อ.ตะกั่วทุ่ง จ.พังงา ซึ่งกลุ่มเกษตรกรทําสวนโคกกลอย ได้จดทะเบียนตาม พรบ. สหกรณ์ พ.ศ. 2517 และได้ขึ้นทะเบียนสถาบันเกษตรกรชาวสวนยาง กับการยางแห่งประเทศไทย ตามพะราชบัญญัติการยางแห่งประเทศไทย พ.ศ.2558 ปัจจุบันมีสมาชิกสถาบันฯ จํานวน 289 คน ดําเนินธุรกิจหลักด้านการรวบรวมผลผลิตยางแผ่นดิบจากสมาชิกกลุ่มฯ และเกษตรกรชาวสวนยางในพื้นที่ข้างเคียง แล้วเปิดให้พ่อค้ายื่นประมูลราคาเพื่อลดการกดราคาจากพ่อค้าคนกลาง เป็นจุดผสมปุ๋ยและจําายปุ๋ย ของ กยท.สาขาเมืองพังงา และเป็นศูนย์กลางการประสานงานหน่วยงานราชการและเอกชนในพื้นที่
นอกจากนี้ ทางกลุ่มฯ ยังได้เป็นสมาชิกตลาดเครือข่ายของตลาดกลางยางพารานครศรีธรรมราช ซึ่งกระทรวงเกษตรและสหกรณ์ โดยการยางแห่งประเทศไทย สาขาเมืองพังงา ได้ให้ความช่วยเหลือในการเป็นตลาดเครือข่ายยางพาราของตลาดกลางยางพารานครศรีธรรมราช เป็นสถานที่รวบรวมยางแผ่นดิบจากสมาชิกฯ และจังหวัดใกล้เคียง เป็นศูนย์กลางในการรวบรวมและคัดคุณยางแผ่นดิบคุณภาพเพื่อเข้าประมูลในตลาดกลางยางพารานครศรีธรรมราช เป็นสถานที่ถ่ายทอดความรู้ด้านการปรับปรุงการทํายางแผ่นดิบคุณภาพ สมาชิกสามารถจําหน่ายยางแผ่นดิบในราคาสูงกว่าท้องตลาด อีกทั้งตลาดกลางยางพารานครศรีธรรมราชได้เข้ามาช่วยเหลือด้านการบริการ การให้ความรู้กับชาวสวนยางให้ปรับปรุงการทํายางแผ่นดิบสั่งตัด ทําให้ผลผลิตที่ได้มีคุณภาพ ตรงกับความต้องการของตลาด และขณะนี้ทางสมาชิกกลุ่มฯ ให้ความเชื่อมั่นในการดําเนินกิจกรรมรวบรวมยางดิบคุณภาพเพื่อส่งเข้าประมูลในขายตลาดกลาง
ทั้งนี้ จังหวัดพังงาปลูกยางพาราเป็นพืชเศรษฐกิจอันดับหนึ่งของจังหวัด มีเกษตรกรชาวสวนยางจํานวน 35,056 ราย พื้นที่สวนยางทั้งหมด 678,564 ไร่ ผลผลิต 138,073 ตัน/ปี มีสถาบันเกษตรกรที่ขึ้นทะเบียนกับการยางแห่งประเทศไทย จํานวน 14 สถาบัน ปัจจุบันการยางแห่งประเทศไทยสาขาพังงา ได้ดําเนินการางเสริมและสนับสนุนให้มีการปลูกแทน ด้วยยางพันธุ์ ไม้ยืนต้นที่มีความสําคัญทางเศรษฐกิจ และส่งเสริมการปลูกสร้างสวนยางอย่างยั่งยืน เน้นการปลูกสร้างสวนยางแบบผสมผสาน เพื่อเพิ่มรายได้จากผลผลิตนอกเหนือจากยางพารา ซึ่งมาตรการในการดูแลเกษตรกรชาวสวนยาง ได้แก่ 1) การช่วยเหลือเงินอุดหนุนแก่สถาบันเกษตรกร 2) การส่งเสริมการรวมกลุ่มเกษตรกรเป็นแปลงใหญ่ยางพารา 3) การสร้างเกษตรกรต้นแบบ หรือ Smartfarmer 4) การจัดฝึกอบรมหลักสูตรต่าง ๆ และ 5) การจัดสวัสดิการเงินช่วยเหลือให้แก่สมาชิก
"ภารกิจสําคัญที่สุดคือการแก้ไขปัญหายางพาราเพื่อช่วยเหลือพี่น้องเกษตรกรผู้ปลูกสวนยาง จึงได้มอบหมายการยางแห่งประเทศ (กยท.) ให้ดูแลเกษตรกรชาวสวนอย่างให้ดีที่สุด อะไรที่สามารถดําเนินการได้ให้ทําทันที สําหรับในพื้นที่จังหงัดพังงา กระทรวงเกษตรฯ โดย กยท. พร้อมจะเข้ามาดูแลทั้งในเรื่องราคายาง จะทําให้ได้มากกว่าราคาประกันรายได้ โดยการประกันรายได้ ระยะที่ 3 กระทรวงเกษตรฯ กําลังเตรียมเสนอเข้า ครม. พร้อมเดินหน้าต่อเพื่อเป็นหลักประกันให้กับพี่น้องผู้ปลูกยางพารา และขอให้ความมั่นใจว่าในยุคที่ผมบริหารจะไม่ทําให้ราคายางตกต่ําอย่างแน่นอน" ดร.เฉลิมชัย กล่าว
รัฐบาลไทย-ข่าวทำเนียบรัฐบาล-นายกฯ ชื่นชมเด็กไทยเก่ง คว้ารางวัลอันดับ 8 การแข่งขันหุ่นยนต์ระดับโลก World Robot Olympiad 2021 ย้ำต้องสร้างบุคลากรด้านนี้ให้มาก คือความต้องการของประเทศ
วันศุกร์ที่ 3 ธันวาคม 2564
นายกฯ ชื่นชมเด็กไทยเก่ง คว้ารางวัลอันดับ 8 การแข่งขันหุ่นยนต์ระดับโลก World Robot Olympiad 2021 ย้ําต้องสร้างบุคลากรด้านนี้ให้มาก คือความต้องการของประเทศ
นายกรัฐมนตรี ชื่นชมเด็กไทยเก่ง คว้ารางวัลอันดับ 8 การแข่งขันหุ่นยนต์ระดับโลก World Robot Olympiad 2021 ย้ําต้องสร้างบุคลากรด้านนี้ให้มาก คือความต้องการของประเทศ
วันนี้ (3 ธ.ค.64) นางสาวรัชดา ธนาดิเรก รองโฆษกประจําสํานักนายกรัฐมนตรี เผยว่า พลเอกประยุทธ์ จันทร์โอชา นายกรัฐมนตรี กล่าวชื่นชมผลการแข่งขันหุ่นยนต์ระดับโลก World Robot Olympiad 2021 (WRO 2021) ในประเภทรุ่นอายุไม่เกิน 12 ปี ซึ่ง ทีม K.P.Y. Panya Robot ซึ่งเป็นแชมป์ประเทศไทย สามารถคว้ารางวัล อันดับที่ 8 มาครอง จากประเทศเข้าร่วมแข่งขัน 65 ประเทศรวมกว่า 200 ทีมทั่วโลก โดยการแช่งขันได้จัดในรูปแบบออนไลน์เมื่อวันที่ 18-21 พ.ย. ที่ผ่านมา สมาชิกในทีมประกอบด้วย ด.ญ.ลัลน์ญดา ชาญจิตรเลขา อายุ 10 ขวบ จากโรงเรียนอํานวยศิลป์ ด.ช.นพรุจ ฉันทสกุลเดช อายุ 11 ขวบ จากโรงเรียนกรุงเทพคริสเตียนวิทยาลัย และ ด.ช.ธนกฤต มยุรฤทธิ์ภิบาล อายุ 12 ปี จากโรงเรียนสาธิตมหาวิทยาลัยศรีนครินทรวิโรฒประสานมิตร(ฝ่ายประถม)
รองโฆษกฯ กล่าวต่อว่า นายกรัฐมนตรีรู้สึกยินดีที่เด็กไทยสามารถนําความรู้และทักษะมาพัฒนาต่อยอดโดยเฉพาะในประเด็นใหม่ๆ เช่น ความรู้ด้านหุ่นยนต์ (Robotics) ซึ่งเป็นความรู้ทางวิทยาศาสตร์และเทคโนโลยีที่เจริญก้าวหน้าอย่างรวดเร็ว เป็นปัจจัยสําคัญของการเพิ่มขีดความสามารถในการแข่งขันของประเทศ ซึ่งรัฐบาลจะมุ่งเน้นในการยกระดับคุณภาพการศึกษาและการเรียนรู้ให้มีคุณภาพและก้าวทันความเปลี่ยนแปลงไปของโลก อาทิ การริเริ่มการเรียนรูปแบบหุ่นยนต์ศึกษาและสะเต็มศึกษา STEM Robotics ตั้งแต่ในระดับประถม ได้ดําเนินการในหลายโรงเรียนที่มีความพร้อมแล้ว และมีกิจกรรมการเรียนการสอนหุ่นยนต์ศึกษาอย่างต่อเนื่องจนถึงชั้นอุดมศึกษา
“ประเทศไทยมีความต้องการบุคลากรด้านหุ่นยนต์และระบบอัตโนมัติอย่างมาก โดยตลาดหุ่นยนต์ในประเทศเติบโตอย่างรวดเร็ว ซึ่งจะเป็นประโยชน์ต่ออุตสาหกรรมไทยเพิ่มขีดความสามารถทางการแข่งขันได้ในระดับโลก ลดต้นทุนและเพิ่มกําไรโดยเฉพาะอย่างยิ่งอุตสาหกรรมในพื้นที่ EEC ซึ่งรัฐบาลได้ร่วมมือกับสถาบันการศึกษา สมาคม และภาคเอกชนหลายแห่ง สนับสนุนการพัฒนาระบบอัตโนมัติและหุ่นยนต์เพื่อเพิ่มขีดความสามารถในการผลิต ขณะนี้ มีศูนย์วิจัยและพัฒนาและศูนย์ฝึกอบรมบุคลากร อาทิ สถาบันวิทยาการหุ่นยนต์ ภาคสนาม (FIBO) สมาคมวิชาการหุ่นยนต์ไทย (TRS) และสมาคมผู้ประกอบการระบบอัตโนมัติและห่นุยนต์ไทย (TARA) ที่จะช่วยสร้างบุคลากรและผลักดันอุตสาหกรรมหุ่นยนต์ไทยให้ก้าวหน้าและเติบโตไปในอนาคต” นางสาว รัชดา กล่าว
-----------------
รัฐบาลไทย-ข่าวทำเนียบรัฐบาล-รัฐบาล ชู “โคก หนอง นา โมเดล” สร้างงานสร้างรายได้ให้ชุมชน
วันพฤหัสบดีที่ 11 พฤศจิกายน 2564
รัฐบาล ชู “โคก หนอง นา โมเดล” สร้างงานสร้างรายได้ให้ชุมชน
....
รัฐบาลขับเคลื่อน “โคก หนอง นา โมเดล” สร้างงานสร้างรายได้แก่ เกษตรกร บัณฑิตจบใหม่ แรงงานที่อพยพกลับท้องถิ่น และชุมชนที่ได้รับผลกระทบจากโควิด-19 โดยดําเนินการแล้วใน 73 จว. 566 อําเภอ 22,773 หมู่บ้าน ประกอบด้วย การฝึกอบรมทักษะกสิกรรม สร้างพื้นที่เรียนรู้ชุมชนต้นแบบ สร้างงานสร้างรายได้รายเดือน กระตุ้นการบริโภค บูรณาการร่วมพัฒนาพื้นที่ระดับตําบลสร้างมาตรฐานผลผลิตและการตลาด และพัฒนาระบบดิจิทัลรองรับ Local Economy
.
“โคก หนอง นา โมเดล” เป็นการประยุกต์ใช้หลักทฤษฎีใหม่ของในหลวงรัชกาลที่ 9 และน้อมนําพระปฐมบรมราชโองการของในหลวงรัชกาลที่ 10 สืบสาน รักษา ต่อยอด สู่การออกแบบพื้นที่ทําการเกษตรอย่างยั่งยืน โดยเน้นแหล่งน้ําเพื่อใช้ในการเกษตร สร้างสมดุลระบบนิเวศ และใช้ประโยชน์พื้นที่ให้เกิดประสิทธิภาพสูงสุด ซึ่งนายกรัฐมนตรีได้กําชับให้ดําเนินการอย่างโปร่งใส ตรวจสอบได้ เพื่อให้เกิดประโยชน์ต่อประชาชนอย่างแท้จริง
.
อ่านเพิ่มเติม คลิกhttps://www.thaigov.go.th/news/contents/details/48014
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-มาตรการในการเตรียมความพร้อมรองรับการเติบโตทางเศรษฐกิจจากโครงการดังกล่าวมีอย่างไร
วันพฤหัสบดีที่ 2 กันยายน 2564
มาตรการในการเตรียมความพร้อมรองรับการเติบโตทางเศรษฐกิจจากโครงการดังกล่าวมีอย่างไร
กระทู้ถามของสภาผู้แทนราษฎร เรื่อง มาตรการในการเตรียมความพร้อมเพื่อรองรับการเชื่อมต่อโครงการก่อสร้างทางรถไฟของสาธารณรัฐประชาธิปไตยประชาชนลาวสู่จังหวัดหนองคาย
ถาม มาตรการในการเตรียมความพร้อมรองรับการเติบโตทางเศรษฐกิจจากโครงการดังกล่าวมีอย่างไร
ตอบ 1. ลงทุนพัฒนาโครงสร้างพื้นฐานและระบบคมนาคมขนส่งให้ครอบคลุมและเชื่อมโยงอย่างไร้รอยต่อ โดยมีมาตรการ ดังนี้
1.1 พัฒนาระบบขนส่งรอบสถานีรถไฟความเร็วสูง
1.2 การพัฒนาย่านสถานีและความสะดวกในการเข้าถึงระบบการขนส่งทางรถไฟ
1.3 พัฒนาพื้นที่รอบสถานีรถไฟความเร็วสูง
1.4 การพัฒนาและขับเคลื่อนรถไฟความเร็วสูง
1.5 พัฒนาโครงข่ายคมนาคมเชื่อมโยง
2. จ.หนองคาย
2.1 เป็น 1 ใน 10 พื้นที่ที่ได้รับการส่งเสริมให้เป็นพื้นที่พัฒนาเศรษฐกิจพิเศษ
2.2 มุ่งเน้นด้านการค้าและการท่องเที่ยวสองฝั่งแม่น้ําโขง
2.3 การพัฒนาโครงสร้างพื้นฐานด้านคมนาคมขนส่ง
2.4 การเพิ่มประสิทธิภาพด่านพรมแดนและด่านศุลกากร
2.5 ทําแผนเตรียมความพร้อมรองรับการพัฒนาโครงข่ายรถไฟจากสาธารณรัฐประชาชนจีนและสาธารณรัฐประชาธิปไตยประชาชนลาว
ดูรายละเอียดเพิ่มเติมได้ที่ราชกิจจานุเบกษา เล่มที่ 138 ตอนพิเศษ 109 ง วันที่ 20 พ.ค. 64
รัฐบาลไทย-ข่าวทำเนียบรัฐบาล-ออมสินห่วงใยลูกค้า แนะเปิดแอป MyMo ด้วยตัวเองโดยใช้บัตรเดบิต ขอกู้ / พักชำระหนี้ หรือใช้ธุรกรรมอื่นผ่านแอป ลดความเสี่ยงติดต่อแพร่เชื้อ
วันจันทร์ที่ 26 กรกฎาคม 2564
ออมสินห่วงใยลูกค้า แนะเปิดแอป MyMo ด้วยตัวเองโดยใช้บัตรเดบิต ขอกู้ / พักชําระหนี้ หรือใช้ธุรกรรมอื่นผ่านแอป ลดความเสี่ยงติดต่อแพร่เชื้อ
ธนาคารออมสินอํานวยความสะดวกให้ลูกค้าที่มีบัตรเดบิต สามารถเปิดใช้บริการแอป MyMo ด้วยตนเอง ไม่ต้องเดินทางไปเปิดใช้แอปที่สาขาอีกต่อไป เป็นการลดความเสี่ยงการติดเชื้อในช่วงนี้
นายวิทัย รัตนากร ผู้อํานวยการธนาคารออมสิน เปิดเผยว่า จากสถานการณ์การแพร่ระบาดของโควิด-19 ที่กระจายอย่างรวดเร็วและส่งผลกระทบรุนแรงทั่วประเทศ ธนาคารออมสินมีความห่วงใยต่อสุขภาพและความปลอดภัยของลูกค้า จึงขอแนะนําลูกค้าพยายามอยู่ในที่พักอาศัย ลดการเดินทาง และแนะนําให้ทําธุรกรรมทางการเงินผ่านแอปพลิเคชัน MyMo ของธนาคารออมสิน โดยล่าสุด ธนาคารฯ ได้อํานวยความสะดวกให้กับลูกค้าที่มีบัตรเดบิต สามารถเปิดใช้บริการแอป MyMo ได้ด้วยตนเอง ไม่ต้องเดินทางไปเปิดใช้แอปที่สาขาอีกต่อไป ซึ่งนอกจากเป็นการลดความเสี่ยงการติดเชื้อในช่วงนี้ ลูกค้าที่ต้องการขอสินเชื่อหรือขอพักชําระหนี้ และต้องการความช่วยเหลือเร่งด่วน ก็จะได้รับความสะดวกจากการใช้บริการผ่านแอป MyMo ด้วยเช่นกัน
ทั้งนี้ ลูกค้าบัตรเดบิตที่ยังไม่มีแอป MyMo สามารถดาวน์โหลดแอป MyMo ด้วยสมาร์ทโฟน ซึ่งรองรับได้ทั้งระบบปฏิบัติการ IOS / Android และ HUAWEI จากนั้นเปิดใช้บริการแอป MyMo ด้วยข้อมูลบัตรเดบิตใน 3 ขั้นตอนง่าย ๆ คือ (1) กรอกหมายเลขบัตรเดบิต (2) กรอก PIN บัตรเดบิต และ (3) กรอก OTP เพื่อยืนยันการเปิดใช้บริการ MyMo โดยสามารถดูรายละเอียดคําแนะนําขั้นตอนการดาวน์โหลดและเปิดใช้งานแอป MyMo ด้วยตนเองได้ที่เว็บไซต์ธนาคารออมสิน www.gsb.or.th หรือสอบถามเพิ่มเติมได้ที่ GSB Contact Center โทร 1115 กด 1
รัฐบาลไทย-ข่าวทำเนียบรัฐบาล-กรมทางหลวงชนบทสร้างถนนสาย กส.4073 เชื่อมจังหวัดกาฬสินธุ์ - จังหวัดร้อยเอ็ด กว่า 19 กิโลเมตร คาดแล้วเสร็จเดือนเมษายน 2565
วันจันทร์ที่ 14 กุมภาพันธ์ 2565
กรมทางหลวงชนบทสร้างถนนสาย กส.4073 เชื่อมจังหวัดกาฬสินธุ์ - จังหวัดร้อยเอ็ด กว่า 19 กิโลเมตร คาดแล้วเสร็จเดือนเมษายน 2565
กรมทางหลวงชนบทยกระดับมาตรฐานทาง ป้องกันอุทกภัยในระยะยาว บรรเทาความเดือดร้อนให้กับประชาชนในพื้นที่ ตามนโยบายของรัฐมนตรีว่าการกระทรวงคมนาคม สร้างถนนสาย กส.4073 เชื่อมจังหวัดกาฬสินธุ์ - จังหวัดร้อยเอ็ด กว่า 19 กิโลเมตร คาดแล้วเสร็จเดือนเมษายน 2565
กรมทางหลวงชนบท (ทช.) กระทรวงคมนาคม ดําเนินโครงการก่อสร้างถนนทางหลวงชนบทสาย กส.4073 แยกทางหลวงแผ่นดินหมายเลข 2367 - บ้านสีถาน อําเภอฆ้องชัย จังหวัดกาฬสินธุ์ เพื่อยกระดับมาตรฐานทางหลวงชนบท ป้องกันปัญหาอุทกภัยในระยะยาว บรรเทาความเดือดร้อนให้กับประชาชนในพื้นที่ ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
นายอภิรัฐ ไชยวงศ์น้อย อธิบดีกรมทางหลวงชนบท เปิดเผยว่า ถนนทางหลวงชนบทสาย กส.4073 แยกทางหลวงแผ่นดินหมายเลข 2367 – บ้านสีถาน อําเภอฆ้องชัย จังหวัดกาฬสินธุ์ มีระยะทางรวมตลอดสายทาง 54 กิโลเมตร ซึ่งแนวเส้นทางมีหมู่บ้าน จํานวน 11 แห่ง อยู่ในบริเวณสายทาง ทั้งนี้ ที่ผ่านมาในช่วงฤดูฝนมีน้ําล้นตลิ่ง เนื่องจากเส้นทางอยู่ติดกับแม่น้ําชี ทําให้มีน้ําท่วมถนนช่วงบริเวณ กม. ที่ 0+000 - กม. ที่ 19+893 ส่งผลให้ประชาชนได้รับความเดือดร้อน ไม่ได้รับความสะดวกในการเดินทาง ทั้งนี้ เพื่อเป็นการแก้ไขปัญหาดังกล่าว ป้องกันการเกิดอุทกภัยในสายทาง เป็นการบรรเทาความเดือดร้อนให้กับประชาชนอย่างยั่งยืน ทช. จึงได้ดําเนินการก่อสร้างถนนสายดังกล่าวเป็นระยะทาง 19.893 กิโลเมตร โดยได้ทําการยกระดับคันทางและก่อสร้างถนนเป็นผิวจราจรแบบคอนกรีตเสริมเหล็ก กว้าง 6 เมตร มีไหล่ทางกว้างข้างละ 0.5 เมตร พร้อมก่อสร้างเขื่อนป้องกันตลิ่ง 780 เมตร ด้วยการติดตั้งกล่องลวดตาข่ายเหล็ก (Mattress) ในบริเวณที่อยู่ติดกับแม่น้ําชีเพื่อป้องกันการกัดเซาะของเขื่อนป้องกันตลิ่ง และติดตั้งท่อลอดเหลี่ยมประตูระบายน้ํา จํานวน 6 แห่ง รวมถึงได้ติดตั้งระบบระบายน้ํา ไฟฟ้าแสงสว่าง เครื่องหมายจราจร อุปกรณ์อํานวยความปลอดภัยและปรับปรุงภูมิทัศน์บริเวณสายทาง ปัจจุบันผลการดําเนินงานมีความก้าวหน้าไปแล้วกว่าร้อยละ 93 ขณะนี้อยู่ระหว่างการติดตั้งอุปกรณ์อํานวยความปลอดภัย คาดว่าจะก่อสร้างแล้วเสร็จสมบูรณ์และเปิดให้ประชาชนได้ใช้สัญจรในเดือนเมษายน 2565 นี้ โดยใช้งบประมาณในการก่อสร้างรวม 259 ล้านบาท
รัฐบาลไทย-ข่าวทำเนียบรัฐบาล-ปลัดกระทรวงยุติธรรม ประชุมคณะกรรมการป้องกันและปราบปรามการฟอกเงิน ครั้งที่ 5/2564 ผ่านระบบการประชุมทางไกล (Video Conference)
วันศุกร์ที่ 16 กรกฎาคม 2564
ปลัดกระทรวงยุติธรรม ประชุมคณะกรรมการป้องกันและปราบปรามการฟอกเงิน  ครั้งที่ 5/2564 ผ่านระบบการประชุมทางไกล (Video Conference)
ปลัดกระทรวงยุติธรรม ประชุมคณะกรรมการป้องกันและปราบปรามการฟอกเงิน  ครั้งที่ 5/2564 ผ่านระบบการประชุมทางไกล (Video Conference)
ในวันศุกร์ที่ 16 กรกฎาคม 2564 เวลา 10.00 น. ณ กระทรวงยุติธรรม ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เข้าร่วมประชุม คณะกรรมการป้องกันและปราบปรามการฟอกเงิน ครั้งที่ 5/2564 ผ่านระบบการประชุมทางไกล (Video Conference) โดยมีคณะกรรมการฯ และผู้ที่เกี่ยวข้องเข้าร่วมฯ เพื่อรับทราบการรายงานผลการปฏิบัติงานตามกฎหมายและเรื่องที่สําคัญต่อคณะกรรมการ ปปง. ได้แก่ 1) การรายงานกรณีการสั่งการยึดหรืออายัดทรัพย์สินที่เกี่ยวกับการกระทําความผิด ตามพระราชบัญญัติป้องกันและปราบปรามการฟอกเงิน พ.ศ. 2542 2) การรายงานกรณีสั่งเพิกถอน การยึดหรืออายัดทรัพย์สิน ตามพระราชบัญญัติป้องกันและปราบปรามการฟอกเงิน พ.ศ. 2542 3) การรายงานการบริหารทรัพย์สิน ตามระเบียบคณะกรรมการ ปปง. ว่าด้วยการเก็บรักษาและการจัดการทรัพย์สินที่ถูกยึดหรืออายัด พ.ศ. 2543 4) ผลการดําเนินการตามพระราชบัญญัติป้องกันและปราบปรามการสนับสนุนทางการเงิน แก่การก่อการร้ายและการแพร่ขยายอาวุธที่มีอานุภาพทําลายล้างสูง พ.ศ. 2559 5) การดําเนินการตามมาตรา 7 วรรคสอง แห่งพระราชบัญญัติป้องกันและปราบปรามการสนับสนุนทางการเงินแก่การก่อการร้ายและการแพร่ขยายอาวุธที่มีอานุภาพทําลายล้างสูง พ.ศ. 2559 นอกจากนี้ที่ประชุมได้พิจารณาร่าง พระราชบัญญัติป้องกันและปราบปรามการฟอกเงิน (ฉบับที่ ...) พ.ศ. ....
รัฐบาลไทย-ข่าวทำเนียบรัฐบาล-สธ.เผยหลังฉีดวัคซีนกว่า 9.1 ล้านโดส พบอาการไม่พึงประสงค์ที่เกี่ยวข้องวัคซีนเพียง 67 ราย รักษาหายทุกราย
วันศุกร์ที่ 2 กรกฎาคม 2564
สธ.เผยหลังฉีดวัคซีนกว่า 9.1 ล้านโดส พบอาการไม่พึงประสงค์ที่เกี่ยวข้องวัคซีนเพียง 67 ราย รักษาหายทุกราย
กระทรวงสาธารณสุข เผยหลังฉีดวัคซีนโควิด 19 กว่า 9.1 ล้านโดส คณะผู้เชี่ยวชาญพิจารณาอาการไม่พึงประสงค์ พบส่วนใหญ่เป็นการมีปฏิกิริยาร่างกายต่อการฉีดวัคซีน (ISRR) 210 ราย ที่เกี่ยวข้องกับวัคซีนมีเพียง 67 ราย รักษาหาย ไม่มีผู้เสียชีวิตจากวัคซีน
กระทรวงสาธารณสุข เผยหลังฉีดวัคซีนโควิด19 กว่า 9.1 ล้านโดส คณะผู้เชี่ยวชาญพิจารณาอาการไม่พึงประสงค์พบส่วนใหญ่เป็นการมีปฏิกิริยาร่างกายต่อการฉีดวัคซีน (ISRR)210 ราย ที่เกี่ยวข้องกับวัคซีนมีเพียง 67 รายรักษาหาย ไม่มีผู้เสียชีวิตจากวัคซีน พร้อมยืนยันวัคซีนทุกชนิดมีความปลอดภัยสูง ป้องกันป่วยหนักและเสียชีวิต
วันนี้ (2 กรกฎาคม 2564) นายแพทย์เฉวตสรร นามวาท ผู้อํานวยการกองควบคุมโรคและภัยสุขภาพในภาวะฉุกเฉิน กรมควบคุมโรค กล่าวถึงการติดตามเหตุการณ์ไม่พึงประสงค์ภายหลังการรับวัคซีนโควิด 19 ว่า ข้อมูลเมื่อวันที่ 27 มิถุนายน 2564 มีการฉีดวัคซีนโควิด 19 รวม 9.1 ล้านโดส พบอาการไม่พึงประสงค์รุนแรงหลังฉีดวัคซีนจํานวน 1,148 ราย คณะผู้เชี่ยวชาญพิจารณาแล้วเสร็จ 354 ราย อยู่ระหว่างติดตามข้อมูล 794 ราย โดยพบว่า 1.เป็นอาการที่เกี่ยวข้องกับวัคซีน 67 ราย ทุกรายรักษาหายแล้ว ไม่มีผู้เสียชีวิต 2.การมีปฏิกิริยาร่างกายต่อการฉีดวัคซีน (ISRR) 210 ราย ทุกรายหายเป็นปกติ ไม่มีผู้เสียชีวิต 3.เป็นเหตุการณ์ร่วมที่ไม่เกี่ยวข้องกับวัคซีน 43 ราย และ 4.เหตุการณ์ที่ยังไม่สามารถสรุปได้ว่าเกี่ยวข้องกับวัคซีน ต้องหาข้อมูลเพิ่มเติม 7 ราย
นายแพทย์เฉวตสรรกล่าวต่อว่า การฉีดวัคซีนโควิดในประเทศต่างๆ อยู่ในภาวะฉุกเฉิน เป็นการฉีดเพื่อป้องกันการป่วยหนักและการเสียชีวิต ซึ่งวัคซีนที่นํามาฉีดนั้นผ่านการประเมินความปลอดภัยของวัคซีน เริ่มตั้งแต่ช่วงที่มีการวิจัยแล้ว มีการเปรียบเทียบระหว่างกลุ่มที่ได้รับวัคซีนและผู้ที่ได้รับวัคซีนหลอก ซึ่งเมื่อเปรียบเทียบผ่านแล้วพบว่าวัคซีนโควิด19 ทุกชนิดมีความปลอดภัยสูงมาก อันตรายจากการแพ้ถึงขั้นรุนแรงมีน้อยมาก การเสียชีวิตหลังฉีดวัคซีนมักเป็นเหตุร่วม ทั้งนี้จากข้อมูลของประเทศอังกฤษพบว่ามีการฉีดวัคซีนจํานวนมาก ทําให้ผู้เสียชีวิตจากโควิดมีจํานวนต่ํา ผู้ติดเชื้อนอนโรงพยาบาลเพียงร้อยละ10 เท่านั้น ซึ่งการฉีดวัคซีนร้อยละ 25 จะช่วยลดการเสียชีวิตและถ้าฉีดวัคซีนได้ร้อยละ 50 จะช่วยลดการป่วยและป่วยอาการหนัก ดังนั้นขณะนี้ ประเทศไทยจึงเปิดให้ผู้สูงอายุที่ไม่ได้ลงทะเบียนหมอพร้อม on site เข้ามาฉีดวัคซีนได้ตามจุดต่างๆ ที่กําหนดให้มากขึ้น
*****************************2 กรกฎาคม 2564
รัฐบาลไทย-ข่าวทำเนียบรัฐบาล-ปลัด.พม. ห่วงใยเด็กกำพร้าที่พ่อแม่เสียชีวิตจากโควิด-19 สั่งหน่วยงานทั่วประเทศเร่งเข้าช่วยเหลือตามภารกิจ
วันศุกร์ที่ 13 สิงหาคม 2564
ปลัด.พม. ห่วงใยเด็กกําพร้าที่พ่อแม่เสียชีวิตจากโควิด-19 สั่งหน่วยงานทั่วประเทศเร่งเข้าช่วยเหลือตามภารกิจ
ปลัด.พม. ห่วงใยเด็กกําพร้าที่พ่อแม่เสียชีวิตจากโควิด-19 สั่งหน่วยงานทั่วประเทศเร่งเข้าช่วยเหลือตามภารกิจ
เมื่อวันที่ 7 ส.ค. 64 เวลา 10.30 น. นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า จากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ได้ส่งผลกระทบทั้งด้านเศรษฐกิจและสังคมต่อประชาชนในวงกว้างทั่วประเทศอย่างต่อเนื่องและมีแนวโน้มความรุนแรงเพิ่มมากขึ้น กระทรวง พม. จึงมีความห่วงใยประชาชนทุกกลุ่มเป้าหมาย โดยเฉพาะกลุ่มเปราะบาง ได้แก่ เด็ก ผู้สูงอายุ คนพิการ คนเร่ร่อน คนไร้บ้าน ผู้ป่วยติดเตียง และผู้ด้อยโอกาส ที่มีความเสี่ยงสูงที่ได้รับผลกระทบโดยตรง ทั้งนี้ ปัจจุบันมีแนวโน้มที่พบว่ามีเด็กกําพร้าเนื่องจากพ่อแม่เสียชีวิตด้วยโรคโควิด-19 เพิ่มสูงขึ้น ซึ่งกระทรวง พม. โดยกรมกิจการเด็กและเยาวชน (ดย.) มีภารกิจในการช่วยเหลือดูแลเด็กดังกล่าวเพื่อให้เกิดประโยชน์สูงสุด โดยพัฒนามาตรการ กลไก และประสานความร่วมมือหน่วยงาน องค์กร เครือข่ายในการจัดบริการช่วยเหลือเด็ก และครอบครัวที่ได้รับผลกระทบจากสถานการณ์การแพร่ระบาดของโรคโควิด-19 ตั้งแต่ระยะที่ 1 ในต้นปี 2563 จนถึงปัจจุบัน โดยเน้นรูปแบบการดูแลโดยใช้ครอบครัวเป็นฐานและรักษาความสัมพันธ์ภายในครอบครัว ซึ่งเริ่มตั้งแต่กระบวนการรับแจ้ง ตรวจหาเชื้อ และการช่วยเหลือเด็ก
นางพัชรี กล่าวว่า ตนได้สั่งการให้พัฒนาสังคมและความมั่นคงของมนุษย์จังหวัด (พมจ.) ทุกจังหวัด เร่งเข้าไปช่วยเหลือเด็กกําพร้ากลุ่มดังกล่าวทั่วประเทศ ทั้งการช่วยเหลือในเบื้องต้นและในระยะยาว ซึ่งกระทรวง พม. มีแนวทางการช่วยเหลือเด็กกําพร้าโดยดําเนินการสงเคราะห์คุ้มครองสวัสดิภาพตามพระราชบัญญัติคุ้มครองเด็ก พ.ศ. 2546 เพื่อวางแผนร่วมกับทีมสหวิชาชีพ และจัดสวัสดิการสังคมที่เหมาะสมให้กับความต้องการของเด็กในด้านต่าง ๆ ทั้งนี้พระบาทสมเด็จพระเจ้าอยู่หัว ทรงมีพระราชประสงค์รับเด็กที่ผู้ปกครองชีวิตจากโรคโควิด-19 เป็นเด็กนักเรียนในพระบรมราชานุเคราะห์ ซึ่งจะได้รับการศึกษาโดยไม่เสียค่าใช้จ่ายใดๆ และสามารถเรียนได้สูงที่สุดตามความสามารถของเด็ก โดยกระทรวง พม. จะดําเนินการประสานขอทุนการศึกษาให้กับเด็กกําพร้าทั้งหมด และพิจารณาว่าแต่ละครอบครัวที่เด็กอยู่ด้วยมีญาติหรือไม่ ถ้ามีญาติดูแลก็จะเข้าสู่กองทุนคุ้มครองเด็กที่สามารถดูแลครอบครัวอุปถัมภ์ได้โดยจะมอบเงินดูแลจนกว่าเด็กจะจบการศึกษา นอกจากนี้ กระทรวง พม. โดย ดย. ร่วมกับ กองทุนเพื่อความเสมอภาคทางการศึกษา (กสศ.) สถาบันสุขภาพจิตเด็กและวัยรุ่นราชนครินทร์ กรมสุขภาพจิต และองค์การยูนิเซฟประเทศไทย ได้จัดตั้งศูนย์ช่วยเหลือเด็กโควิด-19 เพื่อดําเนินการให้ความช่วยเหลือเด็กและครอบครัวที่ได้รับผลกระทบโดยคํานึงถึงความเร่งด่วนในการแก้ไขปัญหา
นางพัชรี กล่าวเพิ่มเติมว่า ทั้งนี้ หากพบเห็นเด็กกําพร้าหรือกลุ่มเปราะบางกําลังประสบปัญหาทางสังคมและความเดือดร้อนจากผลกระทบของโรคโควิด-19 สามารถติดต่อขอความช่วยเหลือได้ที่ 1) ศูนย์ช่วยเหลือสังคม สายด่วน พม. โทร.1300 2) สายด่วนคนพิการ โทร. 1479 3) สํานักงานพัฒนาสังคมและความมั่นคงของมนุษย์จังหวัดทั่วประเทศ และ 4) อาสาสมัครพัฒนาสังคมและความมั่นคงของมนุษย์ (อพม.) ในพื้นที่
รัฐบาลไทย-ข่าวทำเนียบรัฐบาล-ทริสเรทติ้งคงอันดับเครดิตองค์กร ธอส. ที่ AAA
วันอาทิตย์ที่ 14 พฤศจิกายน 2564
ทริสเรทติ้งคงอันดับเครดิตองค์กร ธอส. ที่ AAA
ทริสเรทติ้งประกาศคงอันดับเครดิตองค์กรของ ธอส.ในระดับ “AAA”  เป็นปีที่ 2 ติดต่อกัน (เริ่มจัดอันดับปี 2563-2564) สะท้อนความมั่นคงและสถานะการเป็นสถาบันการเงินเฉพาะกิจของรัฐในการส่งเสริมให้ประชาชนได้มีที่อยู่อาศัยเป็นของตนเอง
ธนาคารอาคารสงเคราะห์ (ธอส.) เผย ทริสเรทติ้ง สถาบันการจัดอันดับเครดิตที่มีความน่าเชื่อถือ ประกาศคงอันดับเครดิตองค์กรของ ธอส.ในระดับ “AAA” เป็นปีที่ 2 ติดต่อกัน (เริ่มจัดอันดับปี 2563-2564) สะท้อนความมั่นคงและสถานะการเป็นสถาบันการเงินเฉพาะกิจของรัฐที่มีบทบาทสําคัญมากที่สุดต่อการดําเนินงานตามนโยบายรัฐบาลในการส่งเสริมให้ประชาชนได้มีที่อยู่อาศัยเป็นของตนเอง
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า ทริสเรทติ้ง สถาบันการจัดอันดับเครดิตที่มีความน่าเชื่อถือ ประกาศคงอันดับเครดิตองค์กรของ ธอส.ในระดับ “AAA” เป็นปีที่ 2 ติดต่อกัน (เริ่มจัดอันดับปี 2563-2564) และจัดอันดับเครดิต พันธบัตรไม่ด้อยสิทธิ ไม่มีหลักประกันของบรรษัทตลาดรองสินเชื่อที่อยู่อาศัย (บตท.) ในระดับ “AAA” ภายหลังการควบรวม บตท. เข้ากับ ธอส. ตามพระราชบัญญัติยุบเลิกบรรษัทตลาดรองสินเชื่อที่อยู่อาศัย พ.ศ. 2563 รวมทั้งแนวโน้มอันดับเครดิตของ ธอส. ที่ระดับ “คงที่” (Stable) ซึ่งเป็นระดับสูงสุดจาก ทริสเรทติ้ง สะท้อนถึงสถานะทางกฎหมายของ ธอส. ที่เป็นหน่วยงานรัฐวิสาหกิจ
และสถาบันการเงินเฉพาะกิจของรัฐที่มีบทบาทสําคัญมากที่สุดต่อการดําเนินนโยบายของรัฐบาลในการส่งเสริมให้ประชาชนที่มีรายได้น้อยถึงปานกลางให้มีที่อยู่อาศัยเป็นของตนเอง เห็นได้จากผลการดําเนินงานปี 2563 ธอส. สามารถปล่อยสินเชื่อใหม่ได้ถึง 225,151 ล้านบาท สูงสุดในรอบ 67 ปี นับตั้งแต่ก่อตั้งธนาคาร และ ณ ไตรมาสที่ 3 ของปี 2564 ยังปล่อยสินเชื่อใหม่ได้ถึง 166,173 ล้านบาท และให้ความช่วยเหลือลูกค้าที่ได้รับผลกระทบด้านรายได้จาก COVID-19 อย่างต่อเนื่องตั้งแต่ปี 2563 ถึงปัจจุบัน มีลูกค้าเข้ามาตรการรวมสูงสุดถึง 968,555 บัญชี เงินต้นคงเหลือ 842,056 ล้านบาท
นอกจากนี้ ธอส. ยังเป็นผู้ให้บริการสินเชื่อที่อยู่อาศัยรายใหญ่ที่สุดในประเทศไทย โดยมีส่วนแบ่งทางการตลาดที่ระดับ 32.40% ณ สิ้นเดือนมิถุนายน 2564 เมื่อเปรียบเทียบกับสถาบันการเงินเฉพาะกิจด้วยกัน ธอส. จึงถือว่าเป็นสถาบันการเงินเฉพาะกิจที่มีขนาดใหญ่เป็นอันดับ 3 ในประเทศไทย โดยมีสินทรัพย์รวมมูลค่า 1.4 ล้านล้านบาท และ ณ สิ้นเดือนมิถุนายน 2563 มีอัตราส่วนความเพียงพอของเงินกองทุนของ ธอส. อยู่ที่ระดับ 15.26% ซึ่งสูงกว่าข้อกําหนดตามกฎระเบียบ ซึ่งการจัดอันดับเครดิตในครั้งนี้สะท้อนให้เห็นถึงเสถียรภาพประสิทธิภาพการเป็นองค์กรที่ดี และสามารถขับเคลื่อนภารกิจเพื่อมุ่งสู่เป้าหมายของธนาคารต่อไป
รัฐบาลไทย-ข่าวทำเนียบรัฐบาล-Govt Spokesperson: COVID-19 patients remain entitled to free treatment
วันพุธที่ 5 มกราคม 2565
Govt Spokesperson: COVID-19 patients remain entitled to free treatment
Govt Spokesperson: COVID-19 patients remain entitled to free treatment
January 4, 2022, Government Spokesperson Thanakorn Wangboonkongchana clarified about an information spread throughout the social media that the cabinet decided not to subsidize treatment of COVID-19 patients who are unvaccinated, whereas for the vaccinated patients who are also social security/gold card holders must be treated at the hospital they registered in order to receive the treatment free of charge. Those who want to stay at a hospitel or be treated at a private hospital will have to shoulder their own treatment expenses. Hospitalization criteria for mild-symptom patients have also been adjusted to encourage home/community isolation.
According to the Government Spokesperson, the statement above is simply a proposal of concerned agency, deliberated at the cabinet meeting on December 28, 2022, on which the cabinet assigned Ministry of Public Health’s Department of Health Service Support to work together with the National Health Security Office and other concerned agencies to further consider implementation propriety and timeframe for the normalization of the Universal Coverage for Emergency Patients Scheme in line with the COVID-19 situation and public best interest before further decision is to be made. Therefore, as of now all related measures remain unchanged.
The Government Spokesperson reaffirmed that Prime Minister and Defense Minister Gen. Prayut Chan-o-cha has made public healthcare the Government’s priority. COVID-19 patients of all cases are entitled to free treatment which will be subsidized by the Government.
รัฐบาลไทย-ข่าวทำเนียบรัฐบาล-ก.แรงงาน จ่ายสิทธิประโยชน์ทดแทนแก่ญาติคนงานที่เสียชีวิตกรณีนั่งร้านถล่ม กว่า 2.6 ล้านบาท
วันจันทร์ที่ 21 กุมภาพันธ์ 2565
ก.แรงงาน จ่ายสิทธิประโยชน์ทดแทนแก่ญาติคนงานที่เสียชีวิตกรณีนั่งร้านถล่ม กว่า 2.6 ล้านบาท
ก.แรงงาน จ่ายสิทธิประโยชน์ทดแทนแก่ญาติคนงานที่เสียชีวิตกรณีนั่งร้านถล่ม กว่า 2.6 ล้านบาท
เมื่อวันที่21กุมภาพันธ์2565ที่ห้องจัตุมงคลชั้น6อาคารกระทรวงแรงงานนายสุชาติชมกลิ่นรัฐมนตรีว่าการกระทรวงแรงงานมอบหมายให้นางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานมอบสิทธิประโยชนเงินทดแทนแก่ญาติลูกจ้างจํานวน3รายกรณีลูกจ้างเสียชีวิตจากเหตุการณ์ไซต์งานก่อสร้างโครงการวันแบงค็อกถนนพระราม4แขวงลุมพินีเขตปทุมวันกรุงเทพมหานครเกิดอุบัติเหตุเหล็กค้ํายันรองรับหล่อคอนกรีตพังถล่มขณะเทคอนกรีตโดยมีนางเธียรรัตน์นะวะมะวัฒน์โฆษกกระทรวงแรงงาน(ฝ่ายการเมือง)คุณอรวรรญาพันธุ์เขียวสมุห์บัญชีตัวแทนบริษัทอิตาเลียนไทยดีเวลลอปเม้นท์จํากัด(มหาชน)พร้อมด้วยผู้บริหารระดับสูงกระทรวงแรงงานเข้าร่วมในครั้งนี้ด้วย
นางธิวัลรัตน์กล่าวว่าท่านนายกรัฐมนตรีและรัฐมนตรีว่าการกระทรวงกลาโหมพล.อ.ประยุทธ์จันทร์โอชาได้แสดงความเสียใจต่อเหตุการณ์ในครั้งนี้และกําชับให้กระทรวงแรงงานเร่งให้ความช่วยเหลือญาติของคนงานที่เสียชีวิตและผู้บาดเจ็บโดยด่วนซึ่งกระทรวงแรงงานโดยสํานักงานประกันสังคมได้ประสานญาติของผู้เสียชีวิตทั้ง3รายทราบและในวันนี้ท่านสุชาติชมกลิ่นรัฐมนตรีว่าการกระทรวงแรงงานได้มอบหมายให้ดิฉันมอบสิทธิประโยชน์เงินทดแทนกรณีเสียชีวิตแก่ญาติของลูกจ้าง
นางธิวัลรัตน์กล่าวต่อว่าในวันนี้กระทรวงแรงงานโดยสํานักงานประกันสังคมได้มอบสิทธิประโยชน์เงินทดแทนกรณีเสียชีวิตเนื่องจากการทํางานให้แก่นายจ้างทายาทและผู้มีสิทธิมีสิทธิได้รับเงินทดแทนตามพระราชบัญญัติเงินทดแทนพ.ศ.2537และเงินบําเหน็จชราภาพกองทุนประกันสังคมแก่ญาติจํานวน3รายได้แก่รายแรกคุณเกวรีชัยคํามิ่งญาติของนางบุญโฮมวังมาอายุ42ปีจะได้ค่าทําศพ50,000บาทค่าทดแทนอัตราเดือนละ6,374.20บาทเป็นเวลา10ปีเป็นเงิน764,904บาทและเงินบําเหน็จชราภาพกรณีเสียชีวิต10,201.69บาทรวมเป็นเงินทั้งหมด825,105.69บาทรายที่สองคุณปรัชญาบุญภักดีญาติของนางประไพสุปมาจะได้ค่าทําศพ50,000บาทค่าทดแทนอัตราเดือนละ6,428.80บาทเป็นเวลา10ปีเป็นเงิน771,456บาทและเงินบําเหน็จชราภาพกรณีเสียชีวิต63,064.83บาทรวมเป็นเงินทั้งหมด884,520.83บาทรายที่สามคุณฟัรฮานมะลูล้องญาติของนางอุดรเลขสันต์จะได้ค่าทําศพ50,000บาทค่าทดแทนอัตราเดือนละ6,447บาทเป็นเวลา10ปีเป็นเงิน773,640บาทและเงินบําเหน็จชราภาพกรณีเสียชีวิต74,835.08บาทรวมเป็นเงินทั้งหมด898,475.08บาทรวมทั้ง3รายเป็นเงินทั้งสิ้นเป็นจํานวนเงิน2,608,101.6บาท
+++++++++++++++++++
กองเผยแพร่และประชาสัมพันธ์
21กุมภาพันธ์2565
รัฐบาลไทย-ข่าวทำเนียบรัฐบาล-รัฐบาลบูรณาการจัดระบบดูแลผู้ป่วยโควิด-19 ที่บ้านและชุมชน เพิ่มคู่สาย-ลงทะเบียนออนไลน์ จัดงบสนับสนุนเต็มที่
วันจันทร์ที่ 26 กรกฎาคม 2564
รัฐบาลบูรณาการจัดระบบดูแลผู้ป่วยโควิด-19 ที่บ้านและชุมชน เพิ่มคู่สาย-ลงทะเบียนออนไลน์ จัดงบสนับสนุนเต็มที่
รัฐบาลบูรณาการจัดระบบดูแลผู้ป่วยโควิด-19 ที่บ้านและชุมชน เพิ่มคู่สาย-ลงทะเบียนออนไลน์ จัดงบสนับสนุนเต็มที่
วันนี้26 ก.ค.64นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ตามที่รัฐบาลได้จัดระบบการดูแลผู้ป่วยที่บ้าน (Home Isolation - HI) และการดูแลผู้ป่วยในชุมชน (Community Isolation - CI) สําหรับผู้ป่วยโควิด19 ที่ไม่มีอาการ โดยจัดให้มีทีมแพทย์คอยติดตามอาการ ชุดเวชภัณท์และยาที่จําเป็น เพี่อคัดแยกผู้ป่วย ลดการแพร่เชื้อภายในครอบครัวและชุมชน ซึ่งขณะนี้ ทางสํานักงานหลักประกันสุขภาพแห่งชาติ (สปสช.) ได้ปรับวิธีการจ่ายชดเชยค่าบริการสาธารณสุขกับหน่วยรับดูแลผู้ติดเชื้อแรกรับ (คลินิก/ศูนย์บริการสาธารณสุข/โรงพยาบาล) โดยจะได้รับการจ่ายชดเชยงวดแรกแบบเหมาจ่ายในอัตรา 3,000 บาทต่อราย โอนเงินให้ทุกสัปดาห์ และภายหลังเสร็จสิ้นสุดการดูแล หากค่าใช้จ่ายมีมากกว่าจํานวนเงินที่จ่ายแบบเหมาจ่ายไปแล้ว หน่วยบริการจะได้รับการจ่ายชดเชยเพิ่มเติมตามหลักเกณฑ์ วิธีการ และเงื่อนไขการจ่ายชดเชยตามที่กําหนด จึงขอให้หน่วยบริการมั่นใจได้ว่า จะได้รับงบประมาณสนับสนุนจาก สปสช.อย่างเพียงพอในการดูแลผู้ป่วย ทั้งนี้ ประชาชนสามารถติดต่อ “สายด่วน 1330” เพื่อการประสานหาเตียง และการแจ้งเข้าระบบดูแลผู้ป่วยที่บ้าน/ชุมชน ซึ่งสปสช. ได้เพิ่มคู่สายอีก 500 คู่สายแล้ว หรือจะลงทะเบียนเข้าสู่ระบบดูแลตนเองที่บ้านผ่านเว็บไซต์ เว็บไซต์ https://crmsup.nhso.go.th/ หรือไลน์ @nhso ก็ได้
สําหรับผู้ป่วยในพื้นที่กทม.และปริมณฑล หากประสงค์ต้องการเดินทางกลับไปรักษาตามภูมิลําเนา สามารถแจ้งความจํานงที่หมายเลข 1330 ได้เช่นกัน หรือจะลงทะเบียนทางเว็บไซต์ https://crmdci.nhso.go.th/ ที่ผ่านมา สปสช.ได้ส่งผู้ติดเชื้อโควิด-19 กลับไปรักษาที่ภูมิลําเนาแล้วประมาณกว่า 1,000 ราย โดยเป็นความร่วมมือระหว่างหลายหน่วยงาน กล่าวคือ สปสช. สถาบันการแพทย์ฉุกเฉินแห่งชาติ (สพฉ.) กรมการขนส่งทหารบก การรถไฟแห่งประเทศไทย (รฟท.) เพื่ออํานวยความสะดวกแก่ประชาชน ให้การขนส่งผู้ป่วยเป็นไปตามมาตรฐานการป้องกันและควบคุมโรค ลดการแพร่กระจายเชื้อระหว่างทาง พร้อมมีเจ้าหน้าที่วิดิโอคอลให้คําปรึกษาระหว่างการเดินทางด้วย
นางสาวรัชดา ยังได้กล่าวว่า ในส่วนของโรงพยาบาลหรือหน่วยบริการในระบบหลักประกันสุขภาพแห่งชาติ (บัตรทอง) ที่ดําเนินการจัดให้มีรถพยาบาลหรือหากโรงพยาบาลไม่สามารถนํารถมารับผู้ป่วยได้เอง สามารถใช้รถอาสาสมัคร รถมูลนิธิ ที่มีความแข็งแรง ปลอดภัย โดยโรงพยาบาลเป็นผู้เบิกค่ารับส่งต่อกับ สปสช.ได้เช่นเดียวกัน ซึ่งจะครอบคลุมค่าอุปกรณ์ป้องกันส่วนบุคคล (PPE) รวมทั้งค่าทําความสะอาดฆ่าเชื้อพาหนะด้วย
-------------------------
รัฐบาลไทย-ข่าวทำเนียบรัฐบาล-ครม. ไฟเขียว! โครงการชดเชยดอกเบี้ยชาวไร่อ้อย สูงสุด 3% สำหรับการบริหารจัดการไร่อ้อย ปี 65 – 67
วันเสาร์ที่ 4 มิถุนายน 2565
ครม. ไฟเขียว! โครงการชดเชยดอกเบี้ยชาวไร่อ้อย สูงสุด 3% สําหรับการบริหารจัดการไร่อ้อย ปี 65 – 67
.....
ที่ประชุม ครม. (30 พ.ค. 65) เห็นชอบโครงการชดเชยดอกเบี้ยให้กับเกษตรกรชาวไร่อ้อย สําหรับการบริหารจัดการแหล่งน้ําและซื้อเครื่องจักรกลการเกษตร เพื่อเพิ่มประสิทธิภาพการผลิตอ้อยและแก้ปัญหาฝุ่น PM2.5 ปี 2565 - 2567 ผ่านธนาคารเพื่อการเกษตรและสหกรณ์การเกษตร (ธ.ก.ส.) รวมวงเงิน 6,000 ล้านบาท ซึ่งรัฐบาลจะชดเชยดอกเบี้ย 2 - 3% ให้แก่เกษตรกร โดยแบ่งตามวัตถุประสงค์ ดังนี้
.
1.เพื่อพัฒนาแหล่งน้ําและการบริหารจัดการน้ําในไร่อ้อย สูงสุด 500,000 บ./ราย
2.เพื่อปรับพื้นที่ปลูกอ้อยเป็นแปลงใหญ่ให้เหมาะสมกับเครื่องจักรกลการเกษตร สูงสุด 500,000 บ./ราย (ไร่ละไม่เกิน 2,500 บ.)
3.เพื่อจัดซื้อเครื่องจักรกลการเกษตร
(วงเงินกู้รวมแต่ละราย ต้องไม่เกิน 38.05 ล้านบาท)
.
ระยะเวลาการชําระคืน : เงินกู้เพื่อการบริหารจัดการน้ําและปรับพื้นที่ปลูกอ้อย ไม่เกิน 6 ปี ส่วนการซื้อเครื่องจักรกล ไม่เกิน 8 ปี โดยคิดอัตราดอกเบี้ยจากผู้กู้ 2% และรัฐบาลจะชดเชยให้ ธ.ก.ส. 2 – 3% ขึ้นอยู่กับประเภทผู้กู้ (ยกเว้นการซื้อรถบรรทุก ที่จะคิดจากผู้กู้ 4% และรัฐบาลไม่ชดเชยให้)
.
อ่านเพิ่มเติม คลิกhttps://www.thaigov.go.th/news/contents/details/55179
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ธอส. เปิดให้บริการ dStatement ขอ bank statement ในรูปแบบดิจิทัลระหว่างธนาคาร ผ่าน Application : GHB ALL เพื่อยื่นขอสินเชื่อ ได้แล้ววันนี้!!
วันพฤหัสบดีที่ 7 เมษายน 2565
ธอส. เปิดให้บริการ dStatement ขอ bank statement ในรูปแบบดิจิทัลระหว่างธนาคาร ผ่าน Application : GHB ALL เพื่อยื่นขอสินเชื่อ ได้แล้ววันนี้!!
ธอส. อํานวยความสะดวกให้กับลูกค้าที่ต้องการขอสินเชื่อ ด้วยการเปิดให้บริการ dStatement (digital bank statement) บริการรับส่งข้อมูลรายการเคลื่อนไหวบัญชีเงินฝาก (bank statement) ในรูปแบบดิจิทัลโดยตรงระหว่างสถาบันการเงินด้วยกัน
ธนาคารอาคารสงเคราะห์ (ธอส.) อํานวยความสะดวกให้กับลูกค้าที่ต้องการขอสินเชื่อ ด้วยการเปิดให้บริการ dStatement (digital bank statement) บริการรับส่งข้อมูลรายการเคลื่อนไหวบัญชีเงินฝาก (bank statement) ในรูปแบบดิจิทัลโดยตรงระหว่างสถาบันการเงินด้วยกัน จากเดิมที่ต้องขอข้อมูลดังกล่าวในรูปเอกสารกระดาษ เพื่อช่วยให้ลูกค้าที่ต้องการใช้ข้อมูล bank statement เป็นหลักฐานประกอบการขอสินเชื่อกับ ธอส. สามารถดําเนินการได้ง่ายขึ้น ผ่าน Mobile Application : GHB ALL เพียงไม่กี่ขั้นตอน ด้วยการเลือกบริการ NDID และขอข้อมูล statement เพื่อใช้ประกอบการขอสินเชื่อ จากนั้นกดยอมรับ และรับทราบรายละเอียดค่าธรรมเนียม (75 บาท/บัญชี) จากนั้นแอปจะส่งข้อมูล dStatement ที่ต้องการ เพียงเท่านี้ ก็จะได้ bank statement เพื่อใช้ในการยื่นขอสินเชื่อได้ทันที สะดวก รวดเร็ว และลดค่าใช้จ่ายด้านค่าธรรมเนียม ทั้งนี้ ธอส. ถือเป็นสถาบันการเงินของรัฐแห่งแรกที่เริ่มให้บริการทั้งรับและส่งข้อมูล bank statement ในรูปแบบดิจิทัลระหว่างธนาคารได้โดยตรงอีกด้วย สอบถามรายละเอียดเพิ่มเติมหรือติดตามข้อมูลข่าวสารของธนาคารได้ที่ GH Bank Call Center โทร 0-2645-9000 หรือ www.ghbank.co.th, Facebook Fanpage ธนาคารอาคารสงเคราะห์ และ Application : GHB ALL
รัฐบาลไทย-ข่าวทำเนียบรัฐบาล-"อนุชา" เผยสลากดิจิทัลงวด 16 กรกฎาคม จำนวน 5 ล้านใบ ขายหมดภายใน 22 ชั่วโมง เหลือสลากในระบบเพียง 1 แสนกว่าใบ
วันอาทิตย์ที่ 3 กรกฎาคม 2565
"อนุชา"  เผยสลากดิจิทัลงวด 16 กรกฎาคม จํานวน 5 ล้านใบ ขายหมดภายใน 22 ชั่วโมง เหลือสลากในระบบเพียง 1 แสนกว่าใบ
"อนุชา"  เผยสลากดิจิทัลงวด 16 กรกฎาคม จํานวน 5 ล้านใบ ขายหมดภายใน 22 ชั่วโมง เหลือสลากในระบบเพียง 1 แสนกว่าใบ
วันที่ 3 ก.ค. 65 นายอนุชา นาคาศัย รัฐมนตรีประจําสํานักนายกรัฐมนตรี ประธานคณะกรรมการแก้ไขปัญหาการจําหน่ายสลากเกินราคา เผย การจําหน่ายสลากดิจิทัล งวด 16 ก.ค. 2565 ล่าสุด ณ เวลา 11.00 น. สามารถจําหน่ายสลากหมดแล้วกว่า 5 ล้านใบ ประชาชนเข้ามาซื้อสลาก 908,662 ราย จากจํานวนสลาก 5,146,000 ใบ
สําหรับรูปแบบสลากกินแบ่งรัฐบาลตัวเลข 3 หลัก ที่ ขณะนี้อยู่ระหว่างจัดทําแนวทางการการรับฟังความคิดเห็นทั้งหมด ซึ่งหลังจากข่าวนี้นําเสนอออกไปทําให้มีเสียงวิพากษ์วิจารณ์หลายอย่างทั้งคนเห็นด้วยและไม่เห็นด้วย บางคนมองว่าเพิ่มทางเลือกมอมเมาประชาชน นายอนุชาฯ ยืนยันว่า รัฐบาลไม่มีนโยบายมอมเมาประชาชน เพียงแต่เพิ่มทางเลือกให้กับประชาชนที่ชอบการเสี่ยงโชคจากเคยซื้อแบบไม่ถูกต้อง ก็มาซื้ออย่างถูกต้องมีระบบชัดเจน มีความน่าเชื่อถือ 100% ทั้งการซื้อและขึ้นเงินรางวัล ทั้งนี้ ผู้ซื้อสามารถเลือกหมายเลขที่ต้องการได้ทุกหมายเลข ตั้งแต่ 000 ถึง 999 เปิดจําหน่ายผ่านช่องทางดิจิทัล การซื้อทุก ๆ 1 รายการ จะได้หมายเลขรางวัลพิเศษ 1 หมายเลข จํากัดอายุผู้ซื้อ-ผู้ขาย 20 ปี ขึ้นไป ออกรางวัลเดือนละ 2 ครั้ง วันที่ 1 และ 16 ของทุกเดือน จําหน่ายใบละ 50 บาท
ส่วนการจัดสรรเงินรางวัลเป็นรางวัลแบบผันแปรตามยอดขาย และผู้ถูกรางวัล โดยจะจ่ายเงินรางวัล 60% ของยอดขาย แบ่งเป็น 4 รางวัล ได้แก่ รางวัลสามตรง (ตรงเลข-ตรงหลัก) คือ ตัวเลขที่เลือกตรงกับผลการออกรางวัลและหลักตรงกัน มีเงินรางวัล 30% รางวัลสามสลับหลัก (ตรงเลข-สลับหลัก) หรือโต๊ดคือ ตัวเลขที่เลือกตรงกับผลการออกรางวัลแต่หลักสลับกัน มีเงินรางวัล 30% รางวัลสองตรง (ตรงเลข-ตรงหลัก) คือ ตัวเลขที่เลือก ตรงกับผลการออกรางวัลและหลักตรงกัน มีเงินรางวัล 39% รางวัลพิเศษ เป็นรางวัลแจ๊กพอต มีเงินรางวัล 1%
นอกจากนี้ยังเป็นสลากแบบสมทบเงินรางวัล หากการออกรางวัลในงวดใดไม่มีผู้ถูกรางวัล จะนําเงินที่จัดสรรไว้ไปสมทบเพื่อจ่ายเป็น เงินรางวัลในงวดถัดไปได้ แต่สมทบได้ไม่เกินหนึ่งงวด โดยเงินรางวัลที่ทบเกินหนึ่งงวดจะนําส่งเป็นรายได้แผ่นดิน ผู้ถูกรางวัลเสียอากรแสตมป์ 0.5% ส่วนการทําสลากกินแบ่งรัฐบาล 6 หลัก จะมีรูปแบบการเล่น การจ่ายเงินรางวัลแบบเดียวกับลอตเตอรี่ที่จําหน่ายอยู่ในปัจจุบัน เพียงแต่ให้มีการศึกษาและเปิดรับฟังความเห็นเพิ่มเติมเพื่อให้สอดคล้องกับกฎหมาย พ.ร.บ.สลากฯ ที่ต้องมีการเปิดรับฟังความเห็น
-------------------------
รัฐบาลไทย-ข่าวทำเนียบรัฐบาล-รฟม. ห่วงใย จัดกิจกรรม “มอบกล่องทันใจเติมความสุขให้ประชาชน ครั้งที่ 2” เป็นวันที่ 4
วันศุกร์ที่ 27 สิงหาคม 2564
รฟม. ห่วงใย จัดกิจกรรม “มอบกล่องทันใจเติมความสุขให้ประชาชน ครั้งที่ 2” เป็นวันที่ 4
จากร้านอาหารบริเวณแนวสายทางรถไฟฟ้ามหานคร สายเฉลิมรัชมงคล (MRT สายสีน้ําเงิน)
วันนี้ (26 สิงหาคม 2564) การรถไฟฟ้าขนส่งมวลชนแห่งประเทศไทย (รฟม.) ได้ส่งมอบอาหารกล่องจากร้านอาหารบริเวณแนวสายทางโครงการรถไฟฟ้า รฟม. ที่ได้รับผลกระทบจากสถานการณ์การแพร่ระบาดของเชื้อไวรัส COVID-19 ภายใต้กิจกรรม “กล่องทันใจเติมความสุขให้ประชาชน ครั้งที่ 2” เป็นวันที่ 4 โดยได้มอบอาหารกล่อง จํานวน 1,000 กล่อง เพื่อแจกจ่ายให้แก่ประชาชนที่อยู่บริเวณร้านค้า ทั้งนี้ อาหารกล่องดังกล่าว คัดเลือกมาจากร้านอาหารบริเวณแนวสายทางรถไฟฟ้ามหานคร สายเฉลิมรัชมงคล (MRT สายสีน้ําเงิน) ดังนี้
1. ร้านล้งเล้งลูกชิ้นปลา (สถานีสามย่าน) อยู่ติดถนนพระราม 4
พิกัดร้าน https://goo.gl/maps/ZoyHW1txJccai2jN7
2. ร้าน Funky Grill (สถานีสามย่าน) อยู่ภายในซอยจุฬาลงกรณ์ 50
พิกัดร้าน https://g.page/FunkyGrillSamyan?share
3. ร้านก๋วยเตี๋ยวเป็ดนายเล้า (สถานีสามย่าน) อยู่ติดถนนพระราม 4
พิกัดร้าน https://goo.gl/maps/NXiYpEJNs3vS4R6m8
4. ร้านอีสานแซ่บ (สถานีสีลม) อยู่บริเวณซอยศาลาแดง 1
พิกัดร้าน https://goo.gl/maps/AYAXHrL5LfQoCJvU9
5. ร้านตุ้งแฉ่เตาถ่าน (สถานีหัวลําโพง) อยู่ริมถนนบรรทัดทอง
พิกัดร้าน https://goo.gl/maps/tzqxoUwHKwTb4Qcj6
โดยท่านที่สนใจสามารถตามไปอุดหนุนและให้กําลังใจร้านค้าได้ตามลิงก์ข้างต้น ทั้งนี้ กิจกรรมดังกล่าวเป็นส่วนหนึ่งของกิจกรรมเพื่อสังคม ที่ รฟม. ได้ดําเนินมาอย่างต่อเนื่อง โดยได้จัดขึ้นเป็นครั้งที่ 2 ของปีนี้ หลังจากครั้งแรกที่ รฟม. ได้สนับสนุนร้านอาหารตามแนวสายทางรถไฟฟ้าเพื่อนําไปมอบให้แก่บุคลากรทางการแพทย์ และโรงพยาบาลสนาม รวมจํานวน 8,000 กล่อง และในครั้งนี้ รฟม. ได้ตั้งเป้าหมายที่จะสนับสนุนอาหารจากร้านอาหารตามแนวสายทางรถไฟฟ้าที่ได้รับผลกระทบจากสถานการณ์ COVID-19 ประมาณ 8,000 กล่อง รวมจํานวนทั้งสิ้น 16,000 กล่อง โดยมีระยะเวลาดําเนินกิจกรรมตั้งแต่วันที่ 23 – 30 สิงหาคม 2564 สามารถติดตามข้อมูลข่าวสาร รฟม. เพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย
รัฐบาลไทย-ข่าวทำเนียบรัฐบาล-ผู้ว่าการรถไฟแห่งประเทศไทยลงพื้นที่จังหวัดหนองคาย เพื่อประชุมติดตามความคืบหน้าการเพิ่มเดินขบวนรถเชื่อมโยงการขนส่งสินค้าผ่านแดนทางรถไฟ
วันอาทิตย์ที่ 20 มิถุนายน 2564
ผู้ว่าการรถไฟแห่งประเทศไทยลงพื้นที่จังหวัดหนองคาย เพื่อประชุมติดตามความคืบหน้าการเพิ่มเดินขบวนรถเชื่อมโยงการขนส่งสินค้าผ่านแดนทางรถไฟ
ผู้ว่าการรถไฟแห่งประเทศไทยลงพื้นที่จังหวัดหนองคาย เพื่อประชุมติดตามความคืบหน้าการเพิ่มเดินขบวนรถเชื่อมโยงการขนส่งสินค้าผ่านแดนทางรถไฟ เส้นทางสะพานมิตรภาพไทย - ลาว รองรับการขยายตัวทางเศรษฐกิจและการค้าระหว่างไทย - ลาว - จีน ที่จะเริ่มในเดือนกรกฎาคม นี้
เมื่อวันที่ 18 มิถุนายน 2564 จังหวัดหนองคาย นายนิรุฒ มณีพันธ์ ผู้ว่าการรถไฟแห่งประเทศไทย ได้เดินทางลงพื้นที่ย่านสถานีรถไฟนาทา และย่านสถานีรถไฟหนองคาย เพื่อตรวจติดตามและประชุมหารือร่วมกับเจ้าหน้าที่ด่านศุลกากรหนองคาย ผู้แทนกรมทางหลวง ผู้ประกอบการขนส่งสินค้าทางรถไฟ ผู้ปฏิบัติงานการรถไฟ และเจ้าหน้าที่ผู้เกี่ยวข้อง เพื่อติดตามความคืบหน้าการเชื่อมโยงการขนส่งรองรับนโยบายไทย-ลาว-จีน ด้วยการเพิ่มปริมาณการขนส่งสินค้าผ่านแดนโดยทางรถไฟ ผ่านสะพานมิตรภาพไทย - ลาว จังหวัดหนองคาย
นายนิรุฒ กล่าวว่า ในการประชุมได้มีการติดตามความคืบหน้าการเชื่อมโยงการขนส่งสินค้าทางรถไฟ เพื่อให้สามารถรองรับการขยายความร่วมมือในการขนส่งสินค้าระหว่างประเทศไทย - ลาว - จีน ตามนโยบายของรัฐบาล และกระทรวงคมนาคม รวมถึงการเปิดเดินขบวนรถไฟเส้นทางรถไฟจีน - สปป.ลาว ที่จะเริ่มในเดือนธันวาคม 2564 ซึ่งถือเป็นการยกระดับระบบการขนส่งโลจิสติกส์ระหว่างประเทศ ครั้งสําคัญของภูมิภาค รฟท. จึงได้ดําเนินการปรับเพิ่มปริมาณการขนส่งตู้สินค้า (คอนเทนเนอร์) และขบวนรถขนส่งสินค้าทางรถไฟ ผ่านเส้นทางท่าเรือแหลมฉบัง สถานีหนองคาย ไปยัง CY ท่านาแล้ง (สปป.ลาว) ผ่านสะพานมิตรภาพไทย - ลาว ให้เพิ่มขึ้น เพื่อรองรับการเติบโตทางเศรษฐกิจและการค้าในอนาคตอันใกล้ ซึ่งในเบื้องต้นจะพิจารณาเพิ่มการเดินขบวนรถ 3 ขบวนต่อวัน (พ่วง 26 แคร่ต่อขบวน) เริ่มตั้งแต่เดือนกรกฎาคม 2564 และคาดว่าจะมีปริมาณการขนส่งเพิ่มขึ้นภายในเดือนธันวาคม 2564
ทั้งนี้ รฟท. ได้หารือถึงแนวทางการกําหนดเวลาเดินรถผ่านสะพานมิตรภาพไทย - ลาว ตามแผนปริมาณการขนส่งที่วางไว้ เพื่อให้สามารถเพิ่มปริมาณการขนส่ง (แคร่) ต่อขบวนให้เพียงพอต่อความต้องการ แต่ขณะเดียวกันไม่ก่อให้เกิดปัญหาการจราจรติดขัดบนสะพานฯ ซึ่งจะช่วยให้สามารถรองรับโอกาสการเติบโตทางเศรษฐกิจและการค้าระหว่างประเทศ ในการขนส่งสินค้าผ่านแดนจากจีน ลาว ผ่านมายังประเทศไทย
รัฐบาลไทย-ข่าวทำเนียบรัฐบาล-​PM orders concerned agencies to curb PM 2.5 particulates in Bangkok and vicinity
วันศุกร์ที่ 17 ธันวาคม 2564
​PM orders concerned agencies to curb PM 2.5 particulates in Bangkok and vicinity
​PM orders concerned agencies to curb PM 2.5 particulates in Bangkok and vicinity
December 16, 2021, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha has ordered concerned agencies to monitor and take immediate action against the increase of PM 2.5 particulates in Bangkok and vicinity to prevent adverse effect on people’s health. People from the high-risk groups should be surveyed and registered.
Following the Prime Minister’s order, Ministry of Public Health is now preparing to open an online pollution clinic, and set up pollution-free rooms in public healthcare facilities, and places with high-risk groups, i.e., daycare centers, elderly care centers, and houses. Bangkok Metropolitan Administration (BMA) has also undertaken measures to address the problem of PM2.5 particulates, e.g., road cleaning and tree watering. BMA also collaborates with the Thai Traffic Police, Department of Land Transport, and Bangkok Mass Transit Authority to strictly tighten traffic law enforcement to screen and bar black-smoke emitting vehicles from public roads.
Unsafe level of PM2.5 is expected in the area of Bangkok and vicinity during December 15-18, and 22-23 due to unfavorable weather condition.
According to the Government Spokesperson, the Prime Minister is concerned over people health caused by PM2.5 particulates, and urged them to refrain from outdoor activities in the areas where PM2.5 exceeds the standard level of 50 micrograms/cubic meter, and always wear mask to prevent both the dust and COVID-19. Concerned public agencies are also instructed to create public awareness on self-prevention against PM2.5.
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” เชิญชวนคนไทย รวมน้ำใจอุดหนุนดอกป๊อบปี้วันทหารผ่านศึก ร่วมเป็นขวัญกำลังใจ สดุดี เทิดทูน ทหารกล้าของไทย นำรายได้ช่วยเหลือทหารผ่านศึกและครอบครัว
วันพฤหัสบดีที่ 3 กุมภาพันธ์ 2565
โฆษกรัฐบาลเผย “นายกฯ” เชิญชวนคนไทย รวมน้ําใจอุดหนุนดอกป๊อบปี้วันทหารผ่านศึก ร่วมเป็นขวัญกําลังใจ สดุดี เทิดทูน ทหารกล้าของไทย นํารายได้ช่วยเหลือทหารผ่านศึกและครอบครัว
โฆษกรัฐบาลเผย “นายกฯ” เชิญชวนคนไทย รวมน้ําใจอุดหนุนดอกป๊อบปี้วันทหารผ่านศึก ร่วมเป็นขวัญกําลังใจ สดุดี เทิดทูน ทหารกล้าของไทย นํารายได้ช่วยเหลือทหารผ่านศึกและครอบครัว
วันที่ 3 ก.พ. 65 นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอเชิญชวนประชาชน สนับสนุนซื้อ “ดอกป๊อบปี้” ดอกไม้ที่ระลึกเนื่องในวันทหารผ่านศึก 3 กุมภาพันธ์ ผ่านช่องทางต่าง ๆ ซึ่งปีนี้เป็นปีที่สองแล้วที่มูลนิธิสงเคราะห์ครอบครัวทหารผ่านศึก ในพระราชูปถัมภ์สมเด็จพระศรีนครินทราบรมราชชนนี ไม่สามารถจําหน่ายดอกป๊อปปี้ตามสถานที่ต่าง ๆ ได้ เนื่องจากเป็นช่วงสถานการณ์การแพร่ระบาดของโควิด-19 โดยที่ผ่านมา มูลนิธิฯ จะสามารถจําหน่ายดอกป๊อปปี้ในวันที่ 3 กุมภาพันธ์ ของทุกปี เป็นรายได้ประมาณ 20 ล้านบาท แต่ในปี 2564 ด้วยสถานการณ์โควิด-19 ทําให้รายได้จากการจําหน่ายดอกป๊อปปี้ลดลงอยู่ที่ 7 ล้านบาท และดอกป๊อปปี้ที่ผลิตเพื่อจําหน่ายยังคงค้างอยู่ในคลังเกือบ 2 แสนดอก ดังนั้น ในปีนี้ มูลนิธิฯ จึงไม่ได้ผลิตดอกป๊อปปี้เพิ่ม ส่งผลให้กลุ่มแม่บ้านทหารผ่านศึกกว่า 100 ครอบครัวที่เป็นกําลังหลักในการผลิตดอกป๊อปปี้ ขาดรายได้ที่จะนําไปจุนเจือครอบครัว จากการผลิตดอกป๊อปปี้ในปีนี้ด้วย
นายธนกร กล่าวด้วยว่า ถึงแม้ว่ามูลนิธิฯ จําหน่ายดอกป๊อปปี้ได้ลดลง แต่มูลนิธิฯ ก็ยังคงช่วยสงเคราะห์ สนับสนุน ทหารผ่านศึกและครอบครัว ในเรื่องต่าง ๆ เช่น สวัสดิการค่ารักษาพยาบาล การให้ทุนการศึกษาแก่บุตร การช่วยเหลือผ้าห่มกันหนาว ฯลฯ เหมือนเช่นทุกปีที่ผ่านมา จึงขอเชิญชวนคนไทยรวมน้ําใจ ร่วมกันสั่งซื้อดอกป๊อบปี้และผลิตภัณฑ์ของมูลนิธิฯ เพื่อช่วยเหลือทหารผ่านศึกและครอบครัว ได้ที่โทรศัพท์หมายเลข 092 750 2642 ID Line : @poppythailand , https://shop.line.me/@poppythailand โดยชําระเงินผ่านทางบัญชีธนาคารกสิกรไทยสาขาสนามเป้า ชื่อบัญชีมูลนิธิสงเคราะห์ครอบทหารผ่านศึก เลขที่บัญชี 029-2-30712-8
“นายกรัฐมนตรียังย้ําว่า ทุกอาชีพล้วนมีความสําคัญในการขับเคลื่อนประเทศไทย จึงขอเชิญชวนประชาชนอุดหนุนดอกป๊อบปี้ เพื่อร่วมเป็นขวัญกําลังใจ ในการทําหน้าที่ของทหาร สดุดีและเทิดทูน ทหารกล้าของประเทศไทย ด้วยความระลึกถึงความกล้าหาญ ความเสียสละของพวกทหารกล้าทั้งหลาย” นายธนกร กล่าว